Bignoniakasvit

Bignoniakasvit (Bignoniaceae) on Lamiales-lahkoon kuuluva kasviheimo. Siihen kuuluu noin 120 sukua ja 650–750 lajia, jotka ovat puita, pensaita tai köynnöksiä. Useilla lajeilla kukat ovat isoja ja kirkasvärisiä. Bignoniakasveja tavataan päiväntasaajan eteläpuolella tropiikissa ja subtropiikissa. Useat heimon lajit ovat tunnettuja koristekasveina, kuten trumpettiköynnökset (Campsis), trumpettipuut (Catalpa), makkarapuu (Kigelia africana) ja aurinkosoihtupuu (Tabebuia chrysotricha).

Tuntomerkit 
Bignoniakasvit ovat puuvartiskasveja, puita tai pensaita, joiden sekundaarinen aineenvaihdunta tuottaa iridoideja. Varsissa on korkkihuokosia (lentisellejä). Lehdet ovat tavallisesti vastakkaisia, kahteen kertaan lehdykkäisiä ja lehdykät tavallisesti ehytlaitaisia: Amerikan köynnöksillä ja liaaneilla on usein lehtimuutunnaisina syntyneitä kärhiä, muutoin lehdet ovat pääteparisia. Lehdissä ja varsinivelissä on usein mesirauhasia. Kukinto koostuu viuhkomaisista yksiköistä. Kukat ovat kookkaita ja vastakohtaisia, verhiössä on usein mesiäisiä ja heteenponsien teekat ovat päittäisiä tai nuolimaisia. Vanhan maailman lajeilla verhiö on usein suojuslehtimäinen. Sikiäimenkin pinnalla on usein mesirauhasia, ja sen kussakin lokerossa siemenaiheet ovat kahdessa ryhmässä. Luottiliuskat ovat leveitä ja sensitiivisiä. Hedelmän päällysketossa (epidermissä) on usein mesiäisiä; siivellisiä siemeniä on paljon, ja ne ovat suhteellisen isoja.

Levinneisyys 
Bignoniakasvit ovat pääasiassa tropiikin kasveja; niitä on varsinkin Etelä-Amerikassa.

Luokittelu 
Bignoniakasvien 800 lajia ja 110 sukua jaetaan kahdeksaan tribukseen:
 1. Jacarandeae Seeman. Yksi tai mahdollisesti kaksi sukua, joissa yhteensä 55 lajia trooppisessa Amerikassa. Jakarandoja (Jacaranda) on ainakin 50 lajia.
 2. Tourrettieae G. Don. Kasvit ovat kärhellisiä köynnöksiä ja kasvavat Etelä-Amerikan Andeilta Meksikoon saakka pohjoisessa. Sukuja kaksi, lajeja kuusi.
 3. Tecomeae Endlicher. Sukuja 12, lajeja 55 heimon koko levinneisyysalueella.
 4. Bignonieae Dumortier. Liaaneja, jotka kiipeilevät kärhillä, jotka ovat lehtimuutunnaisia. Sukuja 21, lajeja 393 Amerikassa, enimmäkseen tropiikissa. Runsaslajisimmat suvut ovat Adenocalymma (82 lajia), Fridericia (67 lajia), Amphilophium (45 lajia) ja Anemopaegma (47 lajia).
 5. Catalpeae Meisner. Kasvien lehdet ovat yksinkertaisia. Sukuja kaksi tai kolme, lajeja 11 Pohjois-Amerikassa, Isoilla Antilleilla ja Itä-Aasiassa.
 6. Oroxyleae A. H. Gentry. Sukuja neljä, lajeja kuusi Etelä-Aasiassa.
 7. Crescentieae G. Don. Sukuja 12, lajeja 147 Keski- ja Etelä-Amerikassa sekä Isoilla Antilleilla. Suurin suku on soihtupuut (Tabebuia), jossa on 70 lajia. 
 8. Coleae Bojer. Kukat lepakkopölytteisiä ja kasvin runkoon puhkeavia (kauliflorisia). Neljä sukua ja 60 lajia Madagaskarissa ja lähisaarilla.

Suvut 
Suvut: (suomenkieliset nimet:)
 Adenocalymma Meisner
 Amphilophium Kunth
 Amphitecna Miers
 Anemopaegma Meisner
 Argylia D. Don
 Arrabidaea de Candolle – arrabit = Fridericia Martius
 Astianthus D. Don
 Bignonia L. – bignoniat
 Callichlamys Miquel
 Campsidium Seem.
 Campsis Loureiro – trumpettiköynnökset
 Catalpa Scopoli – trumpettipuut
 Catophractes D. Don – kastanjettipensaat
 Ceratophytum Pittier
 Chilopsis D. Don
 Clytostoma Bureau – kirjotrumpetit
 Colea Bojer ex Meisn.
 Crescentia L. – kalebassipuut
 Cuspidaria de Candolle
 Cybistax Meisner
 Cydista Miers
 Delostoma D. Don
 Deplanchea Vieillard
 Digomphia Bentham
 Dinklageodoxa Heine & Sandwith
 Distictis Meisner – veritrumpetit
 Dolichandra Chamisso
 Dolichandrone (Fenzl) Seem.
 Eccremocarpus Ruiz & Pavon – koruköynnökset
 Ekmanianthe Urban
 Fernandoa Seeman
 Fridericia Martius
 Godmania Hemsley
 Handroanthus Mattos – lieskapuut
 Heterophragma Candolle
 Hieris Steenis
 Incarvillea Jussieu – inkarvilleat eli lähetyssaarnaajankukat
 Jacaranda Jussieu – jakarandat
 Kigelia de Candolle – makkarapuut
 Lamiodendron Steenis
 Lundia de Candolle 
 Macfadyena A. de Candolle – kissantrumpetit = Dolichandra Chamisso
 Macranthisiphon K. Schumann
 Manaosella J.C.Gomes
 Mansoa de Candolle
 Markhamia Seem. ex Baillon – putkitrumpetit eli markhamiat
 Martinella Baillon
 Millingtonia L. f. – tuoksutrumpetit
 Mussatia Bureau ex Baillon
 Neojobertia Baillon
 Neosepicaea Diels
 Neotuerckheimia Donn.Smith
 Newbouldia Bureau
 Nyctocalos TeijSmith & Binn.
 Ophiocolea H.Perrier
 Oroxylum Ventenat
 Pachyptera Meisner
 Pajanelia Candolle
 Pandorea (Endl.) Spach – neidontrumpetit eli köynnöstrumpetit
 Paragonia Bureau
 Paratecoma Kuhlm.
 Parmentiera de Candolle
 Pauldopia van Steenis
 Perianthomega Baillon
 Perichlaena Baillon
 Phryganocydia Bureau
 Phyllarthron Candolle
 Phylloctenium Baillon
 Pleonotoma Miers
 Podranea Sprague – trumpettiliaanit
 Potamoganos Sandwith
 Pyrostegia C. Presl – tulitrumpetit
 Radermachera Zollinger & Moritzi – hellepuut
 Rhigozum Burch.
 Rhodocolea Baillon
 Roentgenia Urban
 Romeroa Dugand
 Santisukia Brummitt
 Saritaea Dugand – hehkutrumpetit
 Sparattosperma Meisner
 Spathodea P. Beauvois – tulppaanitrumpetit
 Sphingiphila A. H. Gentry
 Spirotecoma Dalla Torre & Harms
 Stereospermum Cham.
 Stizophyllum Miers
 Tabebuia de Candolle – soihtupuut
 Tanaecium Swartz
 Tecoma Jussieu – tekomat
 Tecomanthe Baillon
 Tecomaria (Endlicher) Spach – tulipiiput = Tecoma Jussieu
 Tecomella Seeman
 Tourrettia Foug.
 Tynanthus Miers
 Xylophragma Sprague
 Zeyheria Martius

Kuvia

Lähteet 
 Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

Viitteet

Aiheesta muualla 
 ITIS: Bignoniaceae 
 Flora of China: Bignoniaceae 
 http://www.britannica.com/EBchecked/topic/65081/Bignoniaceae 
 http://www.botany.hawaii.edu/faculty/carr/bignoni.htm 

Kasviheimot